CELEX: C2005/171/06
Language: fi
Date: 2005-07-09 00:00:00
Title: Yhteisöjen tuomioistuimen tuomio, (neljäs jaosto) 12 päivänä toukokuuta 2005, asiassa C-42/04 (College van Beroep voor het bedrijfslevenin esittämä ennakkoratkaisupyyntö): Maatschap J. B. en R. A. M. Elshof vastaan Minister van Landbouw, Natuur en Voedselkwaliteit (Suu- ja sorkkatauti — Asetus (EY) N:o 1046/2001 — Tuen myöntäminen silloin, kun eläimet toimitetaan hävitettäviksi — Tuen enimmäismäärä, joka on määrätty suhteessa eläinten keskipainoon erää kohden)

9.7.2005   
            
            
               FI
            
            
               Euroopan unionin virallinen lehti
            
            
               C 171/3
            
         
      YHTEISÖJEN TUOMIOISTUIMEN TUOMIO,
   (neljäs jaosto)
   12 päivänä toukokuuta 2005,
   asiassa C-42/04 (College van Beroep voor het bedrijfslevenin esittämä ennakkoratkaisupyyntö): Maatschap J. B. en R. A. M. Elshof vastaan Minister van Landbouw, Natuur en Voedselkwaliteit (1)
   
   (Suu- ja sorkkatauti - Asetus (EY) N:o 1046/2001 - Tuen myöntäminen silloin, kun eläimet toimitetaan hävitettäviksi - Tuen enimmäismäärä, joka on määrätty suhteessa eläinten keskipainoon erää kohden)
   (2005/C 171/06)
   Oikeudenkäyntikieli: hollanti
   Asiassa C-42/04, jossa on kyse EY 234 artiklaan perustuvasta ennakkoratkaisupyynnöstä, jonka le College van Beroep voor het bedrijfsleven (Alankomaat) on esittänyt 23.1.2004 tekemällään päätöksellä, joka on saapunut yhteisöjen tuomioistuimeen 3.2.2004, saadakseen ennakkoratkaisun asiassa Maatschap J. B. en R. A. M. Elshof vastaan Minister van Landbouw, Natuur en Voedselkwaliteit, yhteisöjen tuomioistuin (neljäs jaosto), toimien kokoonpanossa: jaoston puheenjohtaja K. Lenaerts (esittelevä tuomari) sekä tuomarit N. Colneric ja E. Levits, julkisasiamies: M. Poiares Maduro, kirjaaja: johtava hallintovirkamies M.-F. Contet, on antanut 12.5.2005 tuomion, jonka tuomiolauselma on seuraava:
   Poikkeuksellisista markkinoiden tukitoimenpiteistä sianliha- ja vasikanliha-alalla Alankomaissa 30 päivänä toukokuuta 2001 annetun komission asetuksen (EY) N:o 1046/2001 4 artiklan 3 kohdassa olevalla käsitteellä ”erä” tarkoitetaan kaikkia niitä vasikoita, jotka tuottaja toimittaa samana päivänä saman myyntitoimenpiteen nojalla hävitettäviksi.
   
      (1)  EUVL C 85, 3.4.2004.